rejauldu/bengali-wikipedia huggingface dataset:
আল নাহদাহ ক্লাব (; আঞ্চলিক ভাবে Al-Aneed, বা "The Tenacious") হল ওমান দেশের আল-বুরাইমি রাজ্যের একটি ফুটবল ক্লাব। ক্লাবটি বর্তমানে ওমান ফুটবল অ্যাসোসিয়েশনের শীর্ষ বিভাগ ওমান পেশাদার লিগে খেলছে। তাদের ঘরের মাঠ আল-বুরাইমি স্পোর্টস কমপ্লেক্স। স্টেডিয়ামটি সরকারি মালিকানাধীন, তবে তারা তাদের নিজস্ব স্টেডিয়াম এবং ক্রীড়া সরঞ্জামের পাশাপাশি তাদের নিজস্ব প্রশিক্ষণ সুবিধারও মালিক।  যদিও মূলত তাদের ফুটবলের জন্য পরিচিত, আল নাহদাহ ক্লাব ওমানের অন্যান্য অনেক ক্লাবের মতো, তাদের তালিকায় শুধু ফুটবলই নয়, হকি, ভলিবল, হ্যান্ডবল, বাস্কেটবল, ব্যাডমিন্টন এবং স্কোয়াশ দলও রয়েছে। ওমানি যুব লিগে তাদের একটি যুব ফুটবল দলও রয়েছে।   ইতিহাস  ক্লাবটি ২০০৩ সালে প্রতিষ্ঠিত হয়েছিল। ২০০৮ এএফসি কাপের জন্য যোগ্যতা অর্জন এবং সেমিফাইনালে পৌঁছানো সহ কৃতিত্ব। ক্লাবের নামটি আক্ষরিক অর্থে আরবি ভাষায় "দ্য রেনেসাঁ" থেকে অনুবাদ করা হয়েছে।  ২০১০ সালে, আল নাহদাহ পোল্যান্ডের প্রাক্তন আন্তর্জাতিক ম্যানেজার, জানুস ওয়াজসিককে তাদের ম্যানেজার হিসেবে নিযুক্ত করেন।  ঘরোয়া রেকর্ড   ওমান পেশাদার লিগ (৪):  বিজয়ী ২০০৬–০৭, ২০০৮–০৯, ২০১৩–১৪, ২০২২–২৩  রানার্স-আপ ২০০৫–০৬, ২০২১–২২   সুলতান কাবুস কাপ (১):  বিজয়ী ২০২২–২৩  রানার্স-আপ ২০০৮, ২০১২, ২০১৩   ওমান পেশাদার লিগ কাপ (১):  বিজয়ী ২০১৬–১৭  রানার্স-আপ ২০১৭–১৮   ওমান সুপার কাপ (২):  বিজয়ী ২০০৯, ২০১৪   আন্তর্জাতিক রেকর্ড   এএফসি প্রতিযোগিতা   এএফসি চ্যাম্পিয়ন্স লিগ  ২০১৫ : প্রাথমিক পর্ব ২   এএফসি কাপ  ২০০৮ : সেমি-ফাইনাল  ২০১০, ২০১৫ : গ্রুপ পর্ব  ২০২৩–২৪ :   ইউএএফএ প্রতিযোগিতা   আরব চ্যাম্পিয়ন্স লিগ  ২০০৬–০৭ : ৩২ দলের পর্ব  জিসিসি চ্যাম্পিয়ন্স লিগ  ২০০৮, ২০১২ : গ্রুপ পর্ব  ২০১৪ : সেমি-ফাইনাল   কর্মকর্তা   টেকনিক্যাল স্টাফ  অবস্থান নাম হেড কোচ  হামাদ আল আজানিসহকারী কোচ  খলিফা আল-মুজাহামিগোলকিপিং কোচ  খামিস আল-সাদীফিজিওথেরাপিস্ট চেকিলি হাসান ব্রঝিমম্যানেজার  হুসেন আল-জাদজালিসুপারভাইজার  আহমেদ আল-নুয়াইমিকো-অর্ডিনেটর আব্দুলরহমান আল-জাবরিমিডিয়া কো-অর্ডিনেটর হামদান আল-আলাউই   ম্যানেজমেন্ট  অবস্থান স্টাফ  চেয়ারম্যান  শেখ আহমেদ আল-নুয়াইমি শেখ সেলিম আল-মুজাহামি সহ-সভাপতি  জুমা আল-কাবি জেনারেল সেক্রেটারি  ইসা আল-নুয়াইমি ট্রেজারার  সাইফ আল-কাবি বোর্ড সদস্য  আলি আল-আজানি মার্কেটিং হেড  আবদুল্লাহ আল-ঘাইথি  সভাপতির তালিকা  নামশুরুশেষ  শেখ আহমেদ আল-নুয়াইমি২০০৩২০১০ শেখ সেলিম আল-মুজাহামি২০১০বর্তমান    তথ্যসূত্র    বহিঃসংযোগ   Al-Nahda Club – SOCCERWAY  Al-Nahda Club – GOALZZ.com  বিষয়শ্রেণী:২০০৩-এ প্রতিষ্ঠিত ফুটবল ক্লাব বিষয়শ্রেণী:ওমান পেশাদার লিগ বিষয়শ্রেণী:ওমানের ফুটবল ক্লাব
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: প্রশাসক বেলায়েত কর্তৃক অপসারণ।  মেরাজ (আলাপ) ০৩:০২, ১ আগস্ট ২০১৮ (ইউটিসি) রসিক চন্দ্র বসু   – (অপসারণের প্রস্তাবনা দেখুনলগ দেখুন) () জীবনী নিবন্ধের মানদন্ড অনুযায়ী উল্লেখযোগ্য সূত্র নেই। ~মহীন (আলাপ) ১৭:৩৫, ২৮ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
উইকিপিডিয়ার বাংলা সংস্করণের সমস্ত নিবন্ধে, বিশেষ করে বিশেষায়িত (specialized) ক্ষেত্রসমূহের নিবন্ধগুলিতে, পরিভাষা প্রয়োগে যাতে উইকিপিডিয়াব্যাপী সমতা রক্ষা হয়, সে উদ্দেশ্যে এরকম ক্ষেত্রগুলি চিহ্নিত করে প্রতিটির জন্য পরিভাষা তালিকা তৈরি করা আবশ্যক। এই তালিকাগুলিতে অবদানকারীরা বিদেশী পারিভাষিক শব্দের বা শব্দগুচ্ছের কোন্‌ বাংলা পরিভাষা উইকিপিডিয়াতে আদর্শরূপে ব্যবহার করা হবে, সে সম্পর্কে সুনির্দিষ্ট দিকনির্দেশনা ও স্বচ্ছ ব্যাখ্যা পাবেন।  পরিভাষা নিবন্ধগুলির কাঠামো কী রকম হবে? পরিভাষাগুলি একটি সারণি (table) আকারে থাকবে। সারণিতে এই কলামগুলি থাকতে হবে -    ইংরেজি পারিভাষিক শব্দ বা শব্দগুচ্ছ (ইংরেজি হরফে)  ইংরেজি পারিভাষিক শব্দ বা শব্দগুচ্ছের বাংলা ধ্বনিগত উচ্চারণ (বাংলা ভাষায় ইংরেজি শব্দের প্রতিবর্ণীকরণ নিবন্ধে বর্ণিত নিয়ম অনুসারে)  ইংরেজি পরিভাষার জন্য বিভিন্ন বাংলা উৎস থেকে সংগৃহীত বাংলা পারিভাষিক শব্দ ও শব্দগুচ্ছ। একই ইংরেজি পরিভাষার জন্য এই কলামে একাধিক ভুক্তি থাকতে পারে।  বাংলা উইকিপিডিয়ার সর্বত্র যে বাংলা পরিভাষা ব্যবহার করা হবে, সেই নির্দিষ্ট পরিভাষা। অর্থাৎ এখানে যেকোন ইংরেজি পরিভাষার জন্য মাত্র একটি ভুক্তি থাকবে এবং এইটিই পারিভাষিক সমতার জন্য বাংলা উইকিপিডিয়ার সর্বত্র ব্যবহার করা হবে।   পরিভাষার পদ বা part of speech। অর্থাৎ পারিভাষিক শব্দ বা শব্দগুচ্ছটি বিশেষ্য, বিশেষণ, ক্রিয়া, ক্রিয়াবিশেষণ, সংখ্যা বা প্রতীক, ইত্যাদির কোন্‌টি তা স্পষ্টভাবে নির্দেশ করা থাকবে এখানে।   মন্তব্য। উপরের তথ্যের বাইরে অন্য কোন মন্তব্য থাকলে এখানে তা যোগ করা হবে।  বর্তমানে নিচের পরিভাষা নিবন্ধগুলির উপর কাজ চলছে __NOTOC__  অ  অপরাধ সংক্রান্ত পরিভাষা  ব্যবসা, বাণিজ্য, হিসাববিজ্ঞান ও অর্থনীতি পরিভাষা  আ  আইন পরিভাষা  উ  উদ্ভিদবিজ্ঞান পরিভাষা  ঔ  ঔষধবিজ্ঞান পরিভাষা  ক  কঠিন অবস্থা পদার্থবিজ্ঞান পরিভাষা  কণা পদার্থবিজ্ঞান পরিভাষা  কম্পিউটিং ও কম্পিউটার বিজ্ঞান পরিভাষা  কম্পিউটার স্থাপত্য পরিভাষা  কূটনীতি ও আন্তর্জাতিক সম্পর্ক পরিভাষা  কৌলিতত্ত্ব পরিভাষা  গুপ্তলিখন পরিভাষা  গ  পরিগণনামূলক ভাষাবিজ্ঞান ও স্বাভাবিক ভাষা প্রক্রিয়াজাতকরণ পরিভাষা  গণিত পরিভাষা  চ  চিকিৎসাবিজ্ঞান পরিভাষা  চারুকলা পরিভাষা  জ  জনমিতি পরিভাষা  জীববিজ্ঞান পরিভাষা  জ্যোতির্বিজ্ঞান পরিভাষা  দ  দর্শন পরিভাষা  দাবা পরিভাষা  দাবা সমস্যা পরিভাষা  ন  নৃবিজ্ঞান পরিভাষা  ন্যানোপ্রযুক্তি পরিভাষা  প  পদার্থবিজ্ঞান পরিভাষা  পরিবেশ ও পরিবেশকৌশল পরিভাষা  পরিসংখ্যান ও সম্ভাবনা পরিভাষা  পরিবহন পরিভাষা  পৌর ভূগোল পরিভাষা  পৌরবিদ্যা ও পরিকল্পনা পরিভাষা  প্রাণিবিজ্ঞান পরিভাষা  ব  বাংলাদেশ সংবিধানের পরিভাষা  বিশ্বায়ন পরিভাষা  বনবিদ্যা পরিভাষা  ভ  ভাষা ও ভাষাবিজ্ঞান পরিভাষা  ভূগোল ও ভূবিজ্ঞান পরিভাষা  ম  মনোবিজ্ঞান পরিভাষা  য  যুক্তিবিদ্যা পরিভাষা  যোগাযোগ প্রকৌশল পরিভাষা  র  রসায়ন পরিভাষা  রাষ্ট্রবিজ্ঞান পরিভাষা  শ  শিক্ষা পরিভাষা  শিল্পকলা পরিভাষা  স  সঙ্গীত পরিভাষা  সমাজবিজ্ঞান পরিভাষা  সমাজতত্ত্বের পরিভাষা  সাহিত্য পরিভাষা  স্থাপত্য পরিভাষা  বিষয়শ্রেণী:উইকিপিডিয়া সহায়িকা বিষয়শ্রেণী:পরিভাষা
গঙ্গাজলঘাটি বিধানসভা কেন্দ্র ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল।  এই বিধানসভা কেন্দ্রটি দুর্গাপুর লোকসভা কেন্দ্রের অন্তর্গত ছিল।  সীমানা পুনর্নির্ধারণ কমিশনের নির্দেশ অনুসারে, গঙ্গাজলঘাটি বিধানসভা কেন্দ্রটি ২০১১ সালে অবলুপ্ত হয়েছে। গঙ্গাজলঘাটি ব্লকের ভক্তবাঁধ, গঙ্গাজলঘাটি, গোবিন্দধাম, কপিস্তা, নিত্যানন্দপুর ও পিরাবনি গ্রাম পঞ্চায়েতগুলি এখন বড়জোড়া বিধানসভা কেন্দ্রের অন্তর্গত। বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েতগুলি শালতোড়া বিধানসভা কেন্দ্রের অন্তর্ভুক্ত হয়েছে।   ফলাফল   ১৯৭৭-২০০৬  ২০০৬ সালের বিধানসভা নির্বাচনে সিপিআই(এম)-এর অঙ্গদ বাউড়ি এই কেন্দ্র থেকে তাঁর নিকটতম প্রতিদ্বন্দ্বী তৃণমূল কংগ্রেসের স্বপন বাউড়িকে পরাজিত করে জয়লাভ করেন। ২০০১ সালে সিপিআই(এম)-এর রামচরণ বাউড়ি তৃণমূল কংগ্রেসের স্বপন বাউড়িকে পরাজিত করেছিলেন। সিপিআই(এম) অঙ্গদ বাউড়ি ১৯৯৬ সালে কংগ্রেসের গুইরাম মাজিকে এবং ১৯৯১ সালে কংগ্রেসের ফটিকচন্দ্র মণ্ডলকে পরাজিত করেছিলেন। সিপিআই(এম)-এর নবনী বাউড়ি ১৯৮৭ সালে কংগ্রেসের ফটিকচন্দ্র মণ্ডলকে, ১৯৮২ সালে কংগ্রেসের গুইরাম মাজিকে এবং ১৯৭৭ সালে কংগ্রেসের শক্তিপদ মাজিকে পরাজিত করেছিলেন।   ১৯৫২-১৯৭২  ১৯৭২ সালে সিপিআই(এম)-এর কালীপদ বাউড়ি, ১৯৬৯ সালে বাংলা কংগ্রেসের নবদুর্গা মণ্ডল, ১৯৬৭ সালে বাংলা কংগ্রেসের জি মাজি, ১৯৬৭ সালে কংগ্রেসের শিশুরাম মণ্ডল এই কেন্দ্র থেকে জয়লাভ করেন। ১৯৫৭ সালের নির্বাচনে গঙ্গাজলঘাটি আসনটি ছিল না। ১৯৫১ সালে স্বাধীন ভারতের প্রথম নির্বাচনে কংগ্রেসের ধীরেন্দ্রনাথ চট্টোপাধ্যায় গঙ্গাজলঘাটি মুক্ত আসন থেকে জয়লাভ করেছিলেন।   পাদটীকা   বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:বাঁকুড়া জেলার রাজনীতি
রোহিণী সেক্টর ১৮, ১৯ মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের রোহিণীর ১৮ ও ১৯ নং সেক্টরের মাঝে অবস্থিত উত্তোলিত মেট্রো স্টেশন। ২০১৫ সালের ১০ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  দক্ষিণদিকগামীগন্তব্য স্টেশন →হুডা সিটি সেন্টার পরবর্তী স্টেশন হায়দারপুর বাদলি মোড়উত্তরদিকগামী → সময়পুর বাদলিপার্শ্ব প্ল্যাটফর্ম নং- ১, দরজা বাম দিকে খুলবে এল২  প্রবেশ/প্রস্থান  রোহিণী সেক্টর ১৮, ১৯ স্টেশনে প্রবেশ/প্রস্থান দ্বার নং-১ দ্বার নং-২  দিব্যজ্যোতি অ্যাপার্টমেন্টস  প্যারাডাইস অ্যাপার্টমেন্টস  সংযোগ বাস নিকটবর্তী রোহিণী সেক্টর ১৮ বাস স্টপ থেকে দিল্লি পরিবহন নিগমের ১০৭, ১১৬, ১১৯, ১২৩, ১৩০, ১৪০, ১৬৯, ৮৭৯এ, ৯৮৫ বাস পরিষেবা চালু রয়েছে।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০১৫-এ দিল্লিতে প্রতিষ্ঠিত বিষয়শ্রেণী:উত্তর দিল্লি জেলার রেলওয়ে স্টেশন
Returns the ISO week day number (0=Monday..6=Sunday). This number is coherent with all the ISO-based calendar templates, includnig WEEKDAY, WEEKDAYNAME, and so on...   Syntax:  {{CURRENTWEEKDAY}}   Note: For the US week numbering use the builtin variable {{CURRENTDOW}} (0..Sunday..6=Saturday) !  Now: CURRENTDOW=   See also:  Template:WEEKDAY  Template:WEEKDAYNAME  Template:WEEKDAYABBREV  Template:CURRENTYEARCC  Template:CURRENTYEARYY  Template:CURRENTCENTURY  Template:CURRENTMONTHDAYS  Template:CURRENTWEEKDAYNAME  Template:CURRENTWEEKDAYABBREV  Template:CURRENTISOYEAR  Template:CURRENTMINUTE  Template:JULIANDAY  <includeonly>  <includeonly>
থাম্ব|ছবি সংগৃহিত দাশো হল একটি ভুটানি সম্মানীয় উপাধি, যা দ্রুক গ্যালপো দ্বারা লাল স্কার্ফ কাবনি সহ ব্যক্তিদের দেওয়া হয়।  সাধারণ অনুশীলনে, যদিও, অনেক ঊর্ধ্বতন সরকারি কর্মকর্তা এবং সামাজিক অভিজাত ব্যক্তিদের আনুষ্ঠানিকভাবে উপাধি এবং লাল স্কার্ফ কাবনি না পেয়ে ভুলভাবে দাশো নামে সম্বোধন করা হয়।   যদিও শিরোনামটি পুরুষ এবং মহিলা উভয়কেই দেওয়া হয়েছে, তবে ভুলভাবে শুধু পুরুষদের দাশো হিসাবে সম্বোধন করার সম্ভাবনা বেশি।  দাশো রাজকীয় বাড়ির রাজকুমারদের জন্যও ব্যবহৃত হয়, এর মহিলা সমতুল্য আশি। "Treasures of the Thunder Dragon: A Portrait of Bhutan". Written by Ashi Dorji Wangmo Wangchuck, Queen Ashi Dorji Wangmo Wangchuck (Consort of Jigme Singye Wangchuck, King of Bhutan)   আরো দেখুন    আশি  রিনপোচে   তথ্যসূত্র   বিষয়শ্রেণী:সম্মানসূচক উপাধি
এটি ভারতের বড় গ্যাস দুর্ঘটনার তালিকা।  ভারতে গ্যাস দুর্ঘটনার তালিকা ১৯৮৪ • ২ ডিসেম্বর, ১৯৮৪: মধ্যপ্রদেশের ভোপালে ইউনিয়ন কার্বাইড ইন্ডিয়া লিমিটেডে গ্যাস লিক। মৃত্যু ৩৭৮৭ জনের। অসুস্থ ৫,৫৮,১২৫ জন।  ২০১৪ • ১২ জুন, ২০১৪: ছত্তীসগঢ়ের ভিলাইয়ে সেলের মিথেন গ্যাস পাইপলাইনে লিক। দুই ডেপুটি জেনারেল ম্যানেজার-সহ ৬ জনের মৃত্যু। ৫০ জনের বেশি অসুস্থ।  • ২৭ জুন, ২০১৪: অন্ধ্রপ্রদেশের নাগরামে গ্যাস অথরিটি অব ইন্ডিয়ার পাইপলাইনে বিস্ফোরণ। মৃত ২৯, আহত ১০।  ২০১৬ • ১৭ নভেম্বর, ২০১৬: কর্নাটকের মেঙ্গালুরুতে এইচপিসিএলের প্ল্যান্টে গ্যাস লিক। তার জেরে পার্শ্ববর্তী গ্রামগুলির বহু বাসিন্দা অসুস্থ হয়ে হাসপাতালে ভর্তি হন।  ২০১৭ • ১৫ মার্চ, ২০১৭: উত্তরপ্রদেশের কানপুরে একটি হিমঘরে অ্যামোনিয়া গ্যাস লিক। মৃত ৫, আহত অনেকে।   • ১৩ এপ্রিল, ২০১৭: গুজরাতের পোর গ্রামে একটি পানীয় জলের ট্যাঙ্কে ক্লোরিন গ্যাস সিলিন্ডারের ভাল্ব লিক। ২০ জন অসুস্থ।  • ৬ মে, ২০১৭: দিল্লির তুঘলকাবাদে একটি কন্টেনার ডিপো থেকে ক্লোরোমিথাইল পিরিডিন লিক হয়ে ৪৫০ জন স্কুল ছাত্রী অসুস্থ।  • ১৬ মে, ২০১৭: কর্নাটকের বেলুরে একটি জল প্রকল্পে ক্লোরিন গ্যাস লিক। অসুস্থ হন ২৫ জন।  ২০১৮ • ৯ অক্টোবর, ২০১৮: ছত্তীসগঢ়ের ভিলাই স্টিল প্ল্যান্টে বিস্ফোরণ। মৃত ১১, আহত ১৪।  • ২০ ডিসেম্বর, ২০১৮: গুজরাতের ভালসাদে রাসায়নিক কারখানায় ক্লোরিন গ্যাস লিক। পাশের কাচ কারখানার ৪০ জনের বেশি কর্মী অসুস্থ।  ২০২০ • ৭ মে, ২০২০: বিশাখাপত্তনমে রাসায়নিক কারখানা থেকে গ্যাস লিক। মৃত ১১, অসুস্থ অন্তত ১ হাজার।  ২৭ মে, ২০২০: আসাম গ্যাস ও তেল নিঃসরণ   তথ্যসূত্র
থাম্ব|260x260পিক্সেল|লাইবেরিয়ার টপোগ্রাফিক মানচিত্র লাইবেরিয়া পশ্চিম আফ্রিকাতে আটলান্টিক মহাসাগরের উপকূলে অবস্থিত একটি প্রজাতান্ত্রিক রাষ্ট্র। ১৯শ শতকে স্বাধীন মার্কিন কৃষ্ণাঙ্গ দাসেরা জনবিরল এই দেশটি প্রতিষ্ঠা করে। লাইবেরিয়ার উত্তরে সিয়েরা লিওন ও গিনি, পূর্বে কোত দিভোয়ার, এবং দক্ষিণ ও পশ্চিমে আটলান্টিক মহাসাগর। এর রাজধানীর নাম মনরোভিয়া।  ১৯৮৯ থেকে ১৯৯৬ সাল পর্যন্ত এখানে একটি ভয়াবহ গৃহযুদ্ধ হয়, যাতে দেড় লক্ষ লোক মারা যায় এবং দেশটির অর্থনীতি ও অবকাঠামোর ব্যাপক ক্ষতি হয়।   ইতিহাস   এটি মার্কিন যুক্তরাষ্ট্রের কলোনি ছিল। স্বাধীনতার পর থেকে এই দেশে রাজনৈতিক স্থিতিশীলতা নেই   তথ্যসূত্র    বহিঃসংযোগ  সরকারী  Executive Mansion official government website  House of Representatives  রাষ্ট্র প্রধান এবং মন্ত্রিপরিষদ সদসবৃন্দ  সাধারণ তথ্য  Liberia from UCB Libraries GovPubs  সংবাদ মিডিয়া  লাইবেরিয়ান পর্যবেক্ষক সংবাদপত্র  Liberia news headlines from allAfrica.com  লাইবেরিয়া বিশ্ব লাইবেরিয়া খবর এবং তথ্য।  পর্যটন  অন্যান্য  Maps of Liberia 1830-1870 Library of Congress Geography and Map Division - contains a digitized collecton of American Colonization Society (ACS) Liberian maps. Retrieved Sept. 1, 2009.   Liberia Online Community   Liberian reconstruction from Reuters AlertNet  বিষয়শ্রেণী:আফ্রিকার রাষ্ট্র বিষয়শ্রেণী:জাতিসংঘের সদস্য রাষ্ট্র বিষয়শ্রেণী:আফ্রিকান ইউনিয়নের সদস্য রাষ্ট্র বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:লাইবেরিয়া বিষয়শ্রেণী:স্বল্পোন্নত দেশ বিষয়শ্রেণী:প্রজাতন্ত্র বিষয়শ্রেণী:পশ্চিম আফ্রিকার রাষ্ট্র বিষয়শ্রেণী:সার্বভৌম রাষ্ট্র
ফারুখ চৌধুরী (, ; জন্ম: ৮ নভেম্বর ১৯৯৬) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব জামশেদপুর এবং ভারত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ভারতীয় ফুটবল ক্লাব কেন্দ্রীয় ব্যাংকের যুব পর্যায়ের হয়ে খেলার মাধ্যমে ফারুখ ফুটবল জগতে প্রবেশ করেছেন এবং পরবর্তীকালে পুনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ভারতীয় ক্লাব লোনস্টার কাশ্মীরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লোনস্টার কাশ্মীরের হয়ে এক মৌসুমে ১৮ ম্যাচে ৬টি গোল করার পর ২০১৬ সালে তিনি কেরল ব্লাস্টার্সে যোগদান করেছেন। কেরল ব্লাস্টার্সে ১ মৌসুম অতিবাহিত করার পর ভারতীয় ক্লাব জামশেদপুরের সাথে চুক্তি স্বাক্ষর করেছেন, যেখানে তিনি ৩৭ ম্যাচে ৩টি গোল করেছেন। মাঝে তিনি এক মৌসুমের জন্য মুম্বইয়ের হয়ে ধারে খেলেছেন। পরবর্তীকালে, তিনি জামশেদপুর এবং মুম্বই সিটির হয়ে খেলেছেন। ২০২১–২২ মৌসুমে, তিনি মুম্বই সিটি হতে ভারতীয় ক্লাব জামশেদপুরে যোগদান করেছেন।  ফারুখ ২০১৮ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১৪ ম্যাচে ১টি গোল করেছেন।  প্রারম্ভিক জীবন ফারুখ চৌধুরী ১৯৯৬ সালের ৮ই নভেম্বর তারিখে ভারতের মহারাষ্ট্রের আম্বরনাথে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ৫ই সেপ্টেম্বর তারিখে, ২১ বছর, ৯ মাস ও ২৮ দিন বয়সে, ডান পায়ে ফুটবল খেলায় পারদর্শী ফারুখ শ্রীলঙ্কার বিরুদ্ধে অনুষ্ঠিত ২০১৮ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ভারত ২–০ গোলের ব্যবধানে জয়লাভ করেছিল। ভারতের হয়ে অভিষেকের বছরে ফারুখ সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর পর, ভারতের জার্সি গায়ে প্রথম গোলটি করেছেন; ২০২১ সালের ৫ই সেপ্টেম্বর তারিখে, নেপালের বিরুদ্ধে ম্যাচের ৬২তম মিনিটে সুনীল ছেত্রীর অ্যাসিস্ট হতে ভারতের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ভারত  ২০১৮  ৫  ০ ২০১৯  ৫  ০ ২০২১  ৪  ১ সর্বমোট  ১৪  ১  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ভারতের আন্তর্জাতিক ফুটবলার বিষয়শ্রেণী:মুম্বই ফুটবল ক্লাবের খেলোয়াড় বিষয়শ্রেণী:আই-লিগ দ্বিতীয় বিভাগের খেলোয়াড় বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:আই-লিগের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:চেন্নাইয়িন ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নিকেল (ইংরেজি: Nickel) একটি মৌলিক পদার্থ যার প্রতীক Ni এবং পারমাণবিক সংখ্যা ২৮। এর পারমাণবিক ভর ৫৮.৬৯৩৪ (সাধারণ কাজে ৫৯ ব্যবহার করা হয়)। এটি পর্যায় সারণীর চতুর্থ পর্যায়ে, দশম গ্র‌ুপে অবস্থিত। এটি একটি ডি-ব্লক মৌল হওয়ায় এটি অবস্থান্তর ধাতু হিসাবে পরিগণিত হয়। তাই এটি যে সকল যৌগ গঠন করে তা সাধারণত রঙিন হয়। এটি বিভিন্ন জৈব বিক্রিয়ায় প্রভাবক হিসেবে কাজ করে। পৃথিবীর কেন্দ্রে লোহা এবং নিকলের বিশাল ভাণ্ডার রয়েছে। নিকেল স্টেইনলেস স্টিল ও অন্যান্য ক্ষয়রোধকারী সংকর ধাতু তৈরি করার জন্য ব্যবহার  করা হয়। সারা বিশ্বের উৎপাদিত নিকেলের প্রায় ৯% এখনও ক্ষয়-প্রতিরোধী নিকেল আবরণযুক্ত ধাতু তৈরিতে ব্যবহৃত হয়। নিকেলের আবরণযুক্ত বস্তু কখনো কখনো মানুষের অ্যালার্জি সমস্যা তৈরি করে। মুদ্রা তৈরিতে প্রচুর পরিমাণে নিকেল ব্যবহার করা হতো। কিন্তু বর্তমানে এর ক্রমবর্ধমান দামের কারণে কমদামী ধাতু দিয়ে মুদ্রা তৈরি করা হচ্ছে।  বিভিন্ন উল্কাতে নিকেলকে লোহার সাথে একত্রে পাওয়া যায়। ধারণা করা হয় যে, নিকেল এবং লোহার সংমিশ্রন পৃথিবীর কেন্দ্রের অষ্ঠি (কোর) গঠন করে।   ইতিহাস ও নামকরণ  থাম্ব|খনিজ নিকোলাইট। নিকেলের কথা মানুষের বহুকাল আগে থেকেই জানা ছিল। সর্বপ্রথম নিকেল ব্যবহৃত হয় উল্কাপিণ্ড থেকে প্রাপ্ত লোহা এবং নিকেলের সংকর ধাতু হিসেবে। সাড়ে তিন হাজার বছর খ্রিস্টপূর্বে সিরিয়ার ব্রোঞ্জের তৈরি পাত্রে শতকরা দুই ভাগ নিকেল পাওয়া গিয়েছে।  ১৭৫১ সালে সুইডিশ বিজ্ঞানী অ্যাক্সেল ফ্রেডরিক ক্রনস্টেডট নিকালকে সর্বপ্রথম একটি রাসায়নিক মৌল হিসেবে চিহ্নিত করেন। তিনি সুইডেনের গ্যাভেলবর্গ কাউন্টির লস শহরের একটি কোবাল্ট খনিতে নিকেল খুঁজে পান। যদিও তিনি প্রাথমিকভাবে একে তামার একটি আকরিক হিসেবে ভুল করেছিলেন।  জার্মান খনিজ পুরাণের এক দুষ্ট আত্মা নিকেলের (প্রাচীন নিকের অনুরূপ) নামানুসারে মৌলটির নামকরণ করা হয়েছে।   উৎস  নিকেলের একটি অর্থনৈতিকভাবে গুরুত্বপূর্ণ উৎস হলো আয়রন লিমোনাইট নামক লোহার আকরিক। এতে প্রায়ই ১-২% নিকেল থাকে। থাম্ব|227x227পিক্সেল|নিকেলের ইলেক্ট্রন বিন্যাস নিকেলের অন্যান্য গুরুত্বপূর্ণ আকরিক-খনিজগুলির মধ্যে পেন্টল্যান্ডাইট এবং গার্নারাইট নামে পরিচিত নিকেল সমৃদ্ধ প্রাকৃতিক সিলিকেটগুলির মিশ্রণ। নিকেলের প্রধান উৎপাদনের স্থানের মধ্যে কানাডার সাদবাড়ি অঞ্চল (যা আবহাওয়া উৎপন্ন বলে মনে করা হয়), প্রশান্ত মহাসাগরের নিউ ক্যালিডোনিয়া এবং রাশিয়ার নরিলস্ক অন্তর্ভুক্ত রয়েছে।   তথ্যসূত্র   বিষয়শ্রেণী:মৌলিক পদার্থ বিষয়শ্রেণী:অবস্থান্তর ধাতু বিষয়শ্রেণী:ফেরোচৌম্বক পদার্থ
নিম্নলিখিতটি আন্তর্জাতিক রোগ শ্রেণীবিন্যাস ও সংশ্লিষ্ট স্বাস্থ্য সমস্যা-এর (আইসিডি) কোডের তালিকা:   আইসিডি-৯ কোড ০০১–১৩৯: সংক্রামক ও পরজীবী রোগ  আইসিডি-৯ কোড ১৪০–২৩৯: নিওপ্লাজম  আইসিডি-৯ কোড ২৪০–২৭৯: অন্তঃস্রাবী, পুষ্টিগত ও বিপাকীয় রোগ এবং অনাক্রম্যতা ব্যাধি  আইসিডি-৯ কোড ২৮০–২৮৯: রক্ত ও রক্ত গঠনকারী অঙ্গের রোগ  আইসিডি-৯ কোড ২৯০–৩১৯: মানসিক ব্যাধি  আইসিডি-৯ কোড ৩২০–৩৮৯: স্নায়ুতন্ত্র ও ইন্দ্রিয় অঙ্গের রোগ  আইসিডি-৯ কোড ৩৯০–৪৫৯: সংবহনতন্ত্রের রোগ  আইসিডি-৯ কোড ৪৬০–৫১৯: শ্বাসতন্ত্রের রোগ  আইসিডি-৯ কোড ৫২০–৫৭৯: পরিপাকতন্ত্রের রোগ  আইসিডি-৯ কোড ৫৮০–৬২৯: জনন-মূত্রতন্ত্রের রোগ  আইসিডি-৯ কোড ৬৩০–৬৭৯: গর্ভাবস্থা, প্রসব ও প্রসবোত্তর জটিলতা  আইসিডি-৯ কোড ৬৮০–৭০৯: ত্বক ও ত্বকতলীয় টিস্যুর রোগ  আইসিডি-৯ কোড ৭১০–৭৩৯: কঙ্কালতন্ত্র ও সংযোজক টিস্যুর রোগ  আইসিডি-৯ কোড ৭৪০–৭৫৯: জন্মগত ত্রুটি  আইসিডি-৯ কোড ৭৬০–৭৭৯: প্রসবকালীন সময়ে সৃষ্ট নির্দিষ্ট অবস্থা  আইসিডি-৯ কোড ৭৮০–৭৯৯: লক্ষণ, চিহ্ন ও অস্পষ্ট অবস্থা  আইসিডি-৯ কোড ৮০০–৯৯৯: আঘাত ও বিষক্রিয়া  আইসিডি-৯ ই ও ভি কোড: আঘাতের বহিঃস্থ কারণ ও সম্পূরক শ্রেণীবিন্যাস   আরও দেখুন   আন্তর্জাতিক রোগ শ্রেণীবিন্যাস ও সংশ্লিষ্ট স্বাস্থ্য সমস্যা: আইসিডি-৯ – আইসিডি কোড অনুসন্ধানের জন্য একাধিক বহিঃসংযোগ প্রদান করে   তথ্যসূত্র    বহিঃসংযোগ   এমএস এক্সেস এমডিবি ফাইল যুক্তরাষ্ট্রের স্বাস্থ্য ও মানব সেবা বিভাগ-এর ওয়েবসাইটের ডাউনলোড বিভাগে নিচের অংশে  বিষয়শ্রেণী:আন্তর্জাতিক রোগ শ্রেণীবিন্যাস বিষয়শ্রেণী:চিকিৎসা তালিকা
উরওয়া তুল উসকা হুসাইন, অধিক পরিচিত তার স্টেজ নাম উরওয়া হক্যান ()-এর জন্য, হচ্ছেন একজন পাকিস্তানি ভিজে, মডেল এবং অভিনেত্রী। ২০১৪ সালে মুক্তিপ্রাপ্ত রোমান্টিক কমেডি ধাঁচের না মালুম আফ্রাদ নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষেক করেন।   প্রথম জীবন এবং ক্যারিয়ার  উরওয়া হুসাইন পাকিস্তানের করাচিতে জন্মগ্রহণ করেছেন। পরবর্তীতে তার পরিবার তাকে নিয়ে ইসলামাবাদে চলে আসে, যেখানে তিনি তার শৈশব অতিবাহিত করেন। তিনি সেখানে থাকাকালীন সময়ে বাহরিয়া কলেজ, ইসলামাবাদ থেকে শিক্ষা লাভ করেন। তার বোন হচ্ছেন পাকিস্তানের টেলিভিশন জগতের জনপ্রিয় মুখ, মাওরা হুসাইন, যাকে ২০১৬ সালে মুক্তিপ্রাপ্ত বলিউড চলচ্চিত্র সনম তেরি কসমে দেখা গিয়েছে। কৈশোরকালে ইসলামাবাদে থাকাকালীন সময়ে, উরওয়া একজন থিয়েটার শিল্পী হিসেবে বিভিন্ন নাট্যশালায় কাজ করেছেন। অতঃপর তিনি এআরইয়াই মুসিক চ্যানেলের একজন ভিজে হিসেবে বিভিন্ন অনুষ্ঠানে উপস্থিত হয়েছেন। তার ছোট বোন মাওরার প্রতি তার কন্যোচিত ভক্তির প্রতীক স্বরূপ, যখন তিনি তার ক্যারিয়ার শুরুর পর্যায়ে ছিলেন তখন তিনি তার স্টেজ নাম হিসেবে হক্যানকে গ্রহণ করেছিলেন এবং পরবর্তীতে তার কাছে উক্ত নামটি পরিবর্তন করার সুযোগ সত্ত্বেও তিনি উক্ত নামেই স্থির ছিলেন।   টেলিভিশন এবং চলচ্চিত্র ক্যারিয়ার  ২০১২ সালে এআরইয়াই নেটওয়ার্কে প্রচারিত রোমান্টিক ধাঁচের মেরি লাডলি নাটকে অভিনয়ের মাধ্যমে তিনি অভিনয়ের জগতে প্রবেশ করেন, উক্ত নাটকে তার সাথে আরো অভিনয় করেছেন আহসান খান এবং সজল আলি। পরবর্তীতে তিনি অন্যান্য জনপ্রিয় নাটকে উপস্থিত হয়েছেন যার মধ্যে উল্লেখযোগ্য হলো: কাহি উন কাহি, এবং মাদিহা মালিহা। পরিবারের চাপে থাকা এক মেয়ে যে পরবর্তীতে বাধ্য হয়ে বিবাহ করে এমন কাহিনী নিয়ে নির্মিত নাটক মারাসিমে তার অভিনয় সকলের প্রশংসা কুড়িয়েছে।  ২০১৪ সালে মুক্তিপ্রাপ্ত রোমান্টিক কমেডি ধাঁচের না মালুম আফ্রাদ নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষিক্ত হন, উক্ত চলচ্চিত্রে তার বিপরীতে ফাহাদ মুস্তফা, মহসিন আব্বাস হায়দার এবং জাভেদ শেখের মতো অভিনেতারা অভিনয় করেছেন। এই চলচ্চিত্রটি সকলের থেকে ধনাত্মক প্রতিক্রিয়া লাভ করে, এবং সকলে উরওয়ার অভিনয়ের প্রশংসা করে। একতা কাপুর তাকে ২০১৬ সালে মুক্তিপ্রাপ্ত চলচ্চিত্র আজহারে ইমরান হাশমির বিপরীতে অভিনয় করার প্রস্তাব দিয়েছিলেন, কিন্তু তিনি একতাকে জানিয়ে দেন তিনি উক্ত চলচ্চিত্রে অভিনয় করবেন না। তিনি উক্ত চলচ্চিত্রে বিদ্যমান ধৃষ্ট দৃশ্যগুলো করতে অস্বীকৃতি প্রকাশ করেন।   ব্যক্তিগত জীবন  উরওয়া হক্যান ২০১৬ সালের ডিসেম্বর মাসে পাকিস্তানের গায়ক এবং অভিনেতা ফারহান সাঈদের সাথে বিবাহ বন্ধনে আবদ্ধ হন।   তথ্যসূত্র    বহিঃসংযোগ   ইন্টারনেট মুভি ডেটাবেজ এ উরওয়া হুসাইন    বিষয়শ্রেণী:জীবিত ব্যক্তি বিষয়শ্রেণী:ইসলামাবাদের ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:পাকিস্তানি নারী মডেল বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:করাচির অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:১৯৯১-এ জন্ম
বিচিকিৎসা () হলো বৌদ্ধ শব্দ যা "সন্দেহ" বা "অনিচ্ছা" হিসাবে অনুবাদিত। চতুরার্য সত্যের অর্থ সম্বন্ধে এটিকে দুই মনের হওয়া হিসাবে সংজ্ঞায়িত করা হয়; এটি স্বাস্থ্যকর কার্যকলাপের সাথে জড়িত না হওয়ার জন্য ভিত্তি হিসাবে কাজ করে।Guenther (1975), Kindle Locations 786-787.Kunsang (2004), p. 26.   তাৎপর্য  বিচিকিৎসা হিসাবে চিহ্নিত করা হয়:  ধ্যানে বাধা দেয় এমন পাঁচটি বাধার মধ্যে একটি  মহাযান অভিধর্ম শিক্ষার মধ্যে ছয়টি মূল অস্বাস্থ্যকর মানসিক কারণগুলির মধ্যে একটি  থেরবাদ অভিধম্ম শিক্ষার মধ্যে চৌদ্দটি অস্বাস্থ্যকর মানসিক কারণগুলির মধ্যে একটি  থেরবাদ ঐতিহ্যের দশটি বন্ধনের মধ্যে একটি   তথ্যসূত্র    উৎস   Berzin, Alexander (2006), Primary Minds and the 51 Mental Factors  Chögyam Trungpa (2009). The Truth of Suffering and the Path of Liberation. Shambhala.  Goleman, Daniel (2008). Destructive Emotions: A Scientific Dialogue with the Dalai Lama. Bantam. Kindle Edition.   Guenther, Herbert V. &  Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding" Dharma Publishing. Kindle Edition.  Kunsang, Erik Pema (translator) (2004). Gateway to Knowledge, Vol. 1. North Atlantic Books.  Nina van Gorkom (2010), Cetasikas, Zolag  বহিঃসংযোগ    Berzin Archives glossary entry for "doubt (indecisive wavering)"  Primary Minds and the 51 Mental Factors  Definition of conceit, Nina van Gorkom   Ranjung Yeshe wiki entry for the tshom  Rigpa wiki entry for "doubt"  বিষয়শ্রেণী:বৌদ্ধধর্মে ক্ষতিকর চৈতসিক বিষয়শ্রেণী:সংস্কৃত শব্দ ও বাক্যাংশ
ডাবলিন মসজিদ আয়ারল্যান্ডের ডাবলিন শহরে অবস্থিত একটি মসজিদ। এটি ডাবলিনের দক্ষিণ সার্কুলার সড়কের পাশে অবস্থিত। এটিই হল আয়ারল্যান্ড ইসলামী ফাউন্ডেশনের সদর দফতর।   মসজিদের আগে এখানে একটি গির্জা ছিল। ১৩শ শতাব্দীর ইংরেজ গির্জার শৈলীতে ১৮৬০-এর দশকে ডোনোর প্রেসবিটারীয় গির্জাটি নির্মিত হয়। ১৯৮৩ সালে দক্ষিণ সার্কুলার সড়কের এই ভবনটি আয়ারল্যান্ড ইসলামী ফাউন্ডেশন কিনে নেয় ও মসজিদে রূপান্তরিত করে।    আরো দেখুন   আয়ারল্যান্ডে ইসলাম    তথ্যসূত্র   বহিঃসংযোগ   আয়ারল্যান্ড ইসলামী ফাউন্ডেশনের অফিসিয়াল ওয়েবসাইট   মসজিদ সম্পর্কে তথ্য   বিষয়শ্রেণী:প্রজাতন্ত্রী আয়ারল্যান্ডের মসজিদ বিষয়শ্রেণী:১৯৭৬-এ প্রতিষ্ঠিত ইসলামি সংগঠন বিষয়শ্রেণী:ডাবলিনের (শহর) ধর্মীয় ভবন ও স্থাপনা বিষয়শ্রেণী:১৯৭৬-এ আয়ারল্যান্ডে প্রতিষ্ঠিত বিষয়শ্রেণী:ইউরোপের গীর্জা থেকে রূপান্তরিত মসজিদ